KOMISSION ASETUS (EY) N:o 614/97,
annettu 8 päivänä huhtikuuta 1997,
maito- ja maitotuotealan lisämaksusta annetun neuvoston asetuksen (ETY) N:o 3950/92 3 artiklassa vahvistettujen kokonaismäärien mukauttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon maito- ja maitotuotealan lisämaksusta 28 päivänä joulukuuta 1992 annetun neuvoston asetuksen (ETY) N:o 3950/92 (1), sellaisena kuin se on viimeksi muutettuna komission asetuksella (EY) N:o 1109/96 (2), ja erityisesti sen 3 artiklan 2 kohdan ja 4 artiklan 2 kohdan,
sekä katsoo, että
asetuksen (ETY) N:o 3950/92 3 artiklan 2 kohdassa säädetään, että Itävallalle ja Suomelle taattuja kokonaismääriä voidaan nostaa korvauksena Itävallan ja Suomen SLOM-tuottajille enintään 180 000 tonniin ja 200 000 tonniin; komission asetuksen (EY) N:o 671/95 (3), sellaisena kuin se on muutettuna asetuksella (EY) N:o 1390/95 (4), 6 artiklan mukaisesti Itävalta ja Suomi ovat ilmoittaneet kyseiset määrät markkinointivuodelle 1996/97; tämän vuoksi taattuja enimmäismääriä olisi nostettava vastaavasti neuvoston asetuksen (ETY) N:o 804/68 (5), sellaisena kuin se on viimeksi muutettuna asetuksella (EY) N:o 1587/96 (6), 30 artiklassa säädettyä menettelyä noudattaen,
asetuksen (ETY) N:o 3950/92 4 artiklan 2 kohdassa säädetään, että tilakohtaisia viitemääriä nostetaan tai ne vahvistetaan asianmukaisesti perustellusta tuottajan pyynnöstä, jotta voitaisiin ottaa huomioon tuottajan toimituksiin ja/tai suoramyyntiin vaikuttavat muutokset; viitemäärän nostaminen tai sen vahvistaminen riippuu muusta tuottajalla olevan viitemäärän vastaavasta laskusta tai tällaisen viitemäärän lakkauttamisesta,
nämä mukautukset eivät saa johtaa asetuksen (ETY) N:o 3950/92 3 artiklassa tarkoitettujen toimitusten tai suoramyynnin kokonaismäärien kasvamiseen kyseisessä jäsenvaltiossa; jos tilakohtaisia viitemääriä muutetaan lopullisesti, edellä mainitussa 3 artiklassa vahvistettuja määriä mukautetaan vastaavasti asetuksen (ETY) N:o 804/68 30 artiklassa säädettyä menettelyä noudattaen,
komission asetuksen (ETY) N:o 536/93 (7), sellaisena kuin se on viimeksi muutettuna asetuksella (EY) N:o 2186/96 (8), 8 artiklan kolmannen luetelmakohdan mukaisesti Alankomaat, Belgia, Espanja, Irlanti, Italia, Kreikka, Ranska, Tanska ja Yhdistynyt kuningaskunta ovat ilmoittaneet asetuksen (ETY) N:o 3950/92 4 artiklan 2 kohdan toisen alakohdan mukaisesti lopullisesti muutetut määrät; tämän vuoksi asetuksen (ETY) N:o 3950/92 3 artiklassa vahvistettuja kokonaismääriä olisi mukautettava vastaavasti näiden jäsenvaltioiden osalta, ja
tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (ETY) N:o 3950/92 3 artiklan 2 kohdan ensimmäisessä alakohdassa oleva taulukko seuraavasti:
TAULUKON PAIKKA
2 artikla
Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan 1 päivästä huhtikuuta 1996.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 8 päivänä huhtikuuta 1997.